kardosdrur/scandi-wiki huggingface dataset:
Ferdinand Johann Wiedemann

Ferdinand Johan Wiedemann (født 30. marts 1805, død 29. december 1887) var en estisk sprogforsker.

Wiedemann var født af tyske forældre i Haapsalu i Estland. Han virkede efter tilendebragte studier i Dorpat som lærer i klassiske sprog i Mitau fra 1830, fra 1837 ved Dorpats gymnasium samt fra 1857 som medlem af Videnskabsakademiet i Sankt Petersborg, hvor han repræsenterede den finsk-ugriske sprogforskning. Wiedemanns undersøgelser gælder til dels visse Østersøfinners, til dels fjernere finsk-ugriske stammers sprog. Hans produktion er 
overordentlig stor. Den bærer spor af at være udgået fra en flittig stuelærd og savner den friskhed, som en umiddelbar omgang med levende folk og sprog giver, men er desuagtet banebrydende for den finsk-ugriske sprogforskning.

Kilder 

 

Sprogvidenskabsfolk fra Estland
Salmonsens
Filologer fra Estland
Mercedes-Benz Tourismo

Mercedes-Benz Tourismo er en turistbusmodel fra Mercedes-Benz hhv. deres datterselskab EvoBus.

Allerede i 1992 solgte Mercedes-Benz med den i Tyrkiet fremstillede O 340 en billig turistbus, som teknisk set var en videreudvikling af forgængeren O 303 og lignede den meget. Hvor O 340 forblev meget sjælden i Tyskland, blev modellen i 1994 frem for alt optisk modificeret og fandt fra denne tid under navnet O 350 med tilnavnet "Tourismo" ret stor udbredelse, som også reducerede salget af topmodellen O 404. Også O 350 havde separate hjulophæng foran og skivebremser på alle hjul. Den fandtes i to højder, som højdækker (RHD) og superhøjdækker (SHD).

Hvor Tourismo i år 2000 kun fik et facelift, hvor front og bagende blev optisk ændret, præsenteredes på Frankfurt Motor Show 2006 en komplet nyudviklet model, som bevidst blev lavet som billigere alternativ til Travego. Ifølge Daimler AG er Travego S-klassen indenfor busserne, hvorimod Tourismo er E-klassen og dermed volumenmodellen. Den nye Tourismo ligner ikke kun Travego udseendemæssigt, men også flertallet af komponenterne er identiske. Hvor Travego til det vesteuropæiske marked bygges i Tyskland, bygges Tourismo ligesom før på Mercedes-Benz' busfabrik i Tyrkiet.

Den findes som højdækker i fire forskellige længder: 12,14 m (RHD) og 12,96 m (M/2) i toakslet udgave samt 12,96 m (M) og 13,99 m (L) med tre aksler. Den højere SHD-model udgik. I stedet introduceredes i 2009 en lavere højgulvsversion som efterfølger for Integro H (Tourismo RH som 12,14 m hhv. RH M som 12,98 m med to aksler).

Eksterne henvisninger 

 Officielt websted 

Tourismo
Baghjulstrukne biler
Biler med hækmotor
Biler introduceret i 1994
Biler fra 1990'erne
Biler fra 2000'erne
Biler fra 2010'erne
Holografi

Holografi (gr. holo = hel eller fuldstændig, graphos =  skreven eller budskab) er en avanceret form for fotografi hvor billedet, et såkaldt hologram, viser motivet tredimensionelt. Holografiteknikken bruges til at lave virkeligsnære og virtuelle billeder af genstande. Metoden kan også anvendes til at lagre information optisk. 

Hologrammer laves ved at en fotografisk plade bliver belyst med refleksioner fra genstanden som skal affotograferes, og samtidig med laserlys direkte fra hovedlyskilden (referencelyskilden). Samspillet (interferensen) mellem lysbølgerne fra genstanden og fra lyskilden danner et mønster som bliver registreret på filmen. Når filmen bliver fremkaldt og efterfølgende bliver belyst, kan man se dette mønster i form af et tredimensionelt billede. Hvert eneste punkt på hologrammet indeholder information om hele det affotograferede objekt.

Historie 
Holografi blev beskrevet i 1947 af den ungarske fysiker Dennis Gabor (1900 – 1979). For dette blev han tildelt Nobelprisen i fysik i 1971. Opdagelsen var et uventet resultat af forskning med det formål at forbedre elektronmikroskopet, men den fik ikke gennemslag før laseren, en lyskilde som kan sende en afgrænset og jævn lysstråle, blev opfundet i 1960.

Hologram bruges ofte som "fremtidens 3D-billeder" i science fiction-bøger og -film, som for eksempel i tv-serien Star Trek og Star Wars.

3-D-billeddannelse
Antillerne

Antillerne er en fællesbetegnelse for de caribiske øer med undtagelse af Bahamas. 

Det skelnes mellem de Store Antiller og de Små Antiller. De store Antiller ligger i nordvest og inkluderer øerne Cuba, Jamaica, Hispaniola (med Haiti og Den dominikanske republik) og Puerto Rico. De små Antiller omfatter resten af øerne i denne øgruppe fra De amerikanske jomfruøer til Aruba i sydvest.

Geografisk er Antillerne del af Nord-Amerika. På grund af den sproglige lighed med de sydligere spansktalende lande, regnes Cuba, Den dominikanske republik og Puerto Rico også ofte som del af Latin-Amerika.

De store Antiller 

 Cuba
 Hispaniola
 Jamaica
 Puerto Rico

De små Antiller

Kilder 

Caribiske øer
Félix Vallotton

Félix Vallotton (født 28. december 1865 i Lausanne, død 29. december 1925 i Neuilly-sur-Seine, Paris) var en schweizisk/fransk kunstmaler, der både udførte træsnit  og litografier. Han kom 17 år gammel til Paris og opnåede snart fransk statsborgerskab. 

Vallotton har især vundet berømmelse ved sine træsnit (f.eks. af Robert Schumann i Pan), hvor han arbejdede med store samlede flader, der kan give fremstillingen næsten karakteren af skyggebilleder.  

I scener fra pariserlivet viste han sig som en udmærket iagttager; også hans plakater udmærker sig. Som maler debuterede Vallotton 1885 med et gruppebillede. Senere udstillede han interiører, landskaber og modelstudier, hvor nøgenheden fremstilledes på tværs af gængse skønhedsbegreber. 

Valloton bidrog også til udstillinger med de yngste og vildeste malere; for eksempel i Musée du Luxembourg med Nøgen kvinde. Han illustrerede blandt andet Jules Renards bøger.

Litteratur 
 Julius Meier-Graefe, Félix Vallotton, Paris og Berlin 1898

Referencer

Eksterne henvisninger 
  Wikimedia Commons har flere filer relaterede til Félix Vallotton – Selvportrætmalerier – Litografier – Træsnit
 Félix Vallotton på svensk satirearkiv, Satirarkivet.se
  i bind 24 side 466 af amtsforvalter Axel Holck
 Félix Vallotton i Den Store Danske på lex.dk af Mikael Bøgh Rasmussen
 "Félix Vallotton: A painter of disquiet and menace" fra Bbc.com
 Fondation Vallotton, Felixvallotton.ch 
 Fondation Vallotton fra 'Historischen Lexikons der Schweiz' (HLS) 
 Félix Vallotton fra Zeno.org

Malere fra Frankrig
Personer fra Lausanne
Franskmænd i 1800-tallet
Franskmænd i 1900-tallet
Grafikere fra Frankrig
Natura 2000-område nr. 56 Horsens Fjord, havet øst for og Endelave

Natura 2000-område nr. 56 Horsens Fjord, havet øst for og Endelave er et EU-habitatområde (H52) omfatter den nordøstlige del af Horsens Fjord, og kattegatkysten mod nord op til Hov samt havet og øerne ud for. Natura 2000-området har et areal på i alt 45.823 hektar hvoraf 81 ha er statsejet.

Beskrivelse 
Hovedparten af området er også fuglebeskyttelsesområde (F36) og ramsarområde (R13). I fjorden ligger øerne Vorsø, Alrø og Hjarnø, som alle er lave og flade med strandenge og laguner langs kysterne. Mens Alrø og Hjarnø er domineret af intensivt landbrug, ophørte landbrugsmæssig udnyttelse af Vorsø for over 50 år siden, og øen henligger som urskov. Havområdet er relativt lavvandet og indeholder flere rev og holme, bl.a. Hov Røn, Søby Rev, Svanegrund og Møllegrund. Mod sydøst i området ligger øen Endelave, hvis nordspids, Øvre, er fredet.

Mellem Endelave og Tunø er der lave sandgrunde, der blottes ved ebbe. Uden for fjorden opbygges rev og holme. Store, veludviklede stenrev findes ved Søby Rev og ved Endelave.

På land findes der på alle områdets øer og på nordsiden af Horsens
Fjord store veludviklede strandenge med enkelte kystlaguner.

Naturbeskyttelse 
Af det samlede areal på 	45.823 hektar er de 718,7 ha omfattet af naturbeskyttelseslovens § 3:
 9,7 km vandløb
 14,1 ha sø (112 vandhuller under 1 ha)
 54,6 ha mose
 30,6 ha fersk eng
 466,9 ha strandeng
 8,1 ha overdrev

Desuden er der 236,3 ha skov.

Der findes i alt fire fredninger i Natura 2000-området: Et fredet område
på Øvre på Endelave, en lille del af en større fredning på nordsiden
af Horsens Fjord, en fredning ved Horskær og en del af en mindre
fredning ved Hou. Derudover er der også 3 natur- og vildtreservater:
Vorsø Naturreservat, Lerdrup Bugt Vildtreservat og Endelave Vildtreservat.

Udpegningsgrundlag for Fuglebeskyttelsesområde nr. 36 
(Y = ynglefugle, T = trækfugle)
 Skarv (Y/T)
 Bjergand (T)
 Edderfugl (T)
 Fløjlsand (T)
 Hvinand (T)
 Stor skallesluger (T)
 Klyde (Y)
 Hjejle (T)
 Lille kobbersneppe (T)
 Havterne (Y)
 Dværgterne (Y)
 Splitterne (Y)

Natura 2000-planen er vedtaget i 2011, hvorefter kommunalbestyrelserne
og Naturstyrelsen skal udarbejde bindende handleplaner, som skal sikre
gennemførelsen af planen.
Natura 2000-området ligger i Odder, Horsens og Hedensted Kommuner, og naturplanen er koordineret med vandplanen for hovedvandopland Horsens Fjord 1.9 Horsens Fjord.

Se også 
 Internationale naturbeskyttelsesområder i Danmark
 Naturtyper i Danmark
 Gyllingnæs

Eksterne kilder og henvisninger 

 Naturplanen
 Basisanalysen
 Basisanalysen 2016-21

Natura 2000-planer
Lokaliteter i Odder Kommune
Lokaliteter i Horsens Kommune
Lokaliteter i Hedensted Kommune
EU-habitatområder i Danmark
Fuglebeskyttelsesområder i Danmark
Ramsarområder i Danmark
Vildtreservater i Danmark
Blindeforsendelse

En blindeforsendelse (internationalt: Cécogramme) er en adresseret postforsendelse, som udelukkende indeholder kommunikationsmateriale til brug for blinde. Ved blindhed forstås i denne sammenhæng en synsrest på 10 % eller mindre.

Blindeforsendelser kan ifølge befordringspligten i Postloven sendes portofrit under ikke-kommercielle forhold i indlandet og til udlandet, Færøerne og Grønland som brevpost (A Prioritaire). De kan tillige portofrit sendes som rekommanderet post.

Indhold 
Blindeforsendelser kan indeholde relief- eller punktskrift, inkl. breve og klicheer, til brug for blinde.

Papir til fremstilling af blindskrift sendt fra eller til Nota eller Hjælpemiddelcentralen for Blinde og Svagsynede materiale med lydoptagelser, der udelukkende er bestemt til brug for blinde, og som sendes fra eller til Nota eller institutioner og organisationer for blinde kassettebånd eller digitaliseret materiale, der udveksles mellem blinde eller sendes som privat korrespondance fra blinde til seende magasiner, tidsskrifter og bøger indlæst på cd-rom, kassettebånd og lignende, som skal sendes tilbage til udgiveren.

Udgiveren skal enten være Nota, Institut for Blinde og Svagsynede i København, Institut for Blinde og Svagsynede børn, Synscenter Refnæs i Kalundborg, Dansk Blindesamfund og dets underafdelinger, Kristeligt arbejde blandt Blinde samt Kristeligt Lydbibliotek.

Vægt og mål 
Blindeforsendelser skal overholde følgende krav:
Maks. 7 kg.
Min. 14 x 9 cm.
For rulle eller stang max. længde 60 cm og længde + bredde + højde = 90 cm.

Kilde 
Dansk Blindesamfund, hentet på blind.dk 5. januar 2014 

Postvæsen
Blindhed
Søren Steen Andersen

Søren Steen Andersen (født 11. august 1971) er en dansk politiker. Han er fra 1. januar 2014 borgmester i Assens Kommune, valgt for Venstre. Han blev genvalgt som borgmester ved kommunalvalget i 2017.

Borgmestre fra Venstre
Borgmestre i Assens
Borgmestre i Danmark 2018-2021
Borgmestre i Danmark 2022-2025
Ivalo Lufthavn

Ivalo Lufthavn  er Finlands nordligste lufthavn. Den er beliggende 11 km sydvest for centrum af Ivalo, hovedbyen i Inari Kommune, Lapland. Umiddelbar nord for lufthavnen løber floden Ivalojoki.

I 2011 ekspederede den 125.535 passagerer, hvoraf de 103.000 fløj indenrigs i Finland.

Historie 
Lufthavnen blev bygget i 1943 af tyske soldater og krigsfanger under Laplandskrigen. Da tyskerne i foråret 1945 blev tvunget til tilbagetrækning fra Lapland, ødelagde de det meste af det byggede, så andre ikke kunne benytte faciliteterne. Fem år efter begyndte man at genopbygge lufthavnen, og i 1955 startede Aero Oy (nu Finnair) flyvninger imellem Ivalo og Rovaniemi.

I 1970'erne udvidede man lufthavnen som konsekvens af et øget passagerantal, og i 1975 kom der for første gang ruteflyvning til Helsinki Lufthavn året rundt. Udover landingsbane 04/22 på knap 2.500 meter, havde lufthavnen indtil 31. juli 2008 også den 1.720 meter lange bane 26/8.

Finnair var i starten af 2014 eneste selskab der benyttede lufthavnen på daglig basis, da de havde en enkelt rotation til Helsinki samt Kittilä Lufthavn. Udover dette fløj blandt andet easyJet, SAS og Transavia.com til Ivalo i sommerperioden. Imellem jul og nytår er der en væsentlig trafik med turister fra Vest- og Centraleuropa.

Eksterne henvisninger 

 Ivalo Lufthavns officielle hjemmeside   

Lufthavne i Finland
Etableret i 1943
Lappi
Manuel Pasqual

Manuel Pasqual (født 13. marts 1982) er en italiensk fodboldspiller, der i øjeblikket spiller for Empoli. Manuel Pasqual spiller enten som venstreback, venstre midt eller venstre wingback. Han har (pr. april 2018) spillet 14 kampe for det italienske landshold.

Eksterne henvisninger 

Fodboldspillere fra Italien
Fodboldspillere fra ACF Fiorentina
Lake Powell

Lake Powell er en opdæmmet del af Coloradofloden i staterne Utah og Arizona skabt ved  bygningen af Glen Canyon Dam. Søen har navn efter opdagelsesrejsende John Wesley Powell.

Søen er et yndet udflugtsmål på grund af den særegne natur med de eroderede røde sandstensklipper.

USA's geografi
Søer i USA
Ben Webster Prisen

Ben Webster Prisen er en dansk jazz-musikpris, som blev etableret af Ben Webster Fonden for at hædre danske og amerikanske jazzmusikere og andre, som arbejder aktivt med at promovere jazz i disse lande. Den amerikanske jazzmusiker Ben Webster tilbragte de sidste ti år af sit liv i København, hvor han fik en aktiv rolle i byens jazzmusik-miljø. 

Prisen uddeles engang om året ved en festlig begivenhed med koncert, som har fundet sted på forskellige jazzspillesteder, bl.a. Jazzhus Montmartre, Huset, Søpavillonen, Copenhagen Jazzhouse, Queen's Hall i Den Sorte Diamant, Christianias Jazzklub, Sofiekælderen og Tivoli. Vinderen modtager 25.000 kr.

Vindere af Webster Prisen

Ben Webster ærespriser 
 1984 - Børge Roger-Henrichsen
 1989 - Papa Bue
 1995 - Ole "Fessor" Lindgreen
 1996 - Svend Asmussen
 2002 - Hugo Rasmussen
 2003 - Arnvid Meyer
 2006 - Ed Thigpen
 2007 - Erik Moseholm
 2009 - Lars Thorborg
 2010 - Ray Pitts
 2011 - Anders Stefansen
 2012 - Klaus Albrectsen
 2013 - Palle Mikkelborg
 2014 - Tove Enevoldsen
 2015 - Vincent Nilsson
 2016 - Ole Streenberg
 2017 - Jens Søndergaard
 2018 - 
 2019 - Pierre Dørge og Finn Odderskov
 2020 - Elith ”Nulle” Nykjær
 2022 - Ann Farholt, Ole Olsen, Henrik Bay, Leonardo Pedersen, Mikkel Find, Jens Jefsen, Kjeld Lauritsen, Niels "Flipper" Stuart
 2023 - Gorm Valentin

Referencer 

Musikpriser fra Danmark
Etableret i 1977
Jazz i Danmark
Gamle Bybro

Gamle Bybro eller Bybroa er en bro i Trondheim, Sør-Trøndelag fylke, Norge. I dag er Gamle Bybro et af Trondheims karakteristiske vartegn.

Øst for broen ligger Brubakken med cykelelevatoren Trampe.

Beskrivelse 
Gamle Bybro er 82 meter lang og består af tre sektioner. På midten var tidligere en klap, der blev holdt oppe af de to portaler, som stadig består. Det største spænd er 8,5 meter og sejlhøjden er 8,4 meter.
Gamle Bybro krydser Nidelven fra sydenden af hovedgaden Kjøpmannsgata, der bliver forbundet med bydelen Bakklandet.

Historie 

Gamle Bybro blev bygget af Johan Caspar de Cicignon i 1681 i forbindelse med genetableringen af Trondheim efter den store brand i 1681 og opførelsen af Kristiansten fæstning. Johan Caspar de Cicignon lavede planer for både genopførelsen af byen samt af forsvarsværket. Broens placering var af militær strategisk vigtighed. Kong Christian 5. forestod udgifterne til konstruktionen af broen, som stod færdig i 1685. Gamle Bybro blev bygget i nærheden af den originale Elgeseter bro. Efter åbningen fik den ældre bro lov at forfalde for til sidst at kollapse. Siden færdiggørelsen af broen har den undergået flere ændringer.

Oprindeligt var Gamle Bybro bygget i træ og støttet af tre bropiller i sten. På midten af broen var en jernport placeret. Porten forblev bevogtet indtil 1816. I hver ende af broen blev der bygget en toldbod og et vagthus. Adgangsbygningen i vestenden af broen eksisterer stadig, mens bygningen på østsiden blev revet ned i 1824. I 1861 blev Gamle Bybro genopbygget af ingeniøren Carl Adolf Dahl (1828-1907). I midten af 1900-tallet blev konstruktionen i selve broen erstattet med beton.

I 2002 blev den ene af portalerne beskadiget af en lastbil, ligesom dele af rækværket blev ødelagt. Både portal og rækværk blev repareret.

Det er blevet foreslået at beskytte Gamle Bybro i National værneplan for veje, broer og vejrelaterede kulturminder.

I populærkultur 
Gamle Bybro kaldes også Lykkens portal efter teksten til den populære vals "Nidelven stille og vakker du er" af den norske komponist Oskar Hoddø (1916-1943). Ifølge traditionen skrev Hoddø valsen om Nidelven en nat i april 1940 mens han stod på Gamle Bybro. Oskar Hoddø var medlem af modstandsbevægelsen mod Tysklands besættelse af Norge. Han blev henrettet i Trondheim d. 17. november 1943.

Se også

Referencer 

 Øksendal, Asbjørn (1969) Lurøy-affæren - Operasjon Oleander: Gestapo i Trondheim og Leksvik-affæren 1942-44

Eksterne henvisninger 
 Nidelven stille og vakker du er af Oskar Hoddø 

Bygninger, konstruktioner og anlæg i Trondheim
Etableret i 1685
Broer i Norge
Transport i Trondheim
Bruno Uvini

Bruno Uvini (født 3. juni 1991 i Capivari) er en brasiliansk fodboldspiller, der spiller som central forsvarsspiller for Al-Nassr i Saudi-Arabien.

Klubkarriere

São Paulo FC 
Uvini skiftede til São Paulo i 2007 og blev optaget på klubbens akademi. Her spillede han i tre år, indtil han i 2010 permanent blev en senior spiller.

Den 29. september 2010 fik Uvini sin debut for São Paulo i et nederlag imod Grêmio.

I alt blev det til 8 ligaoptrædener for den unge brasilianer, indtil han blev solgt til Europa.

Udlån til Tottenham Hotspur 
Den 14. februar 2012 skrev Uvini under på en lejekontrakt med Tottenham Hotspur, med mulighed for Tottenham at købe ham for €3,7 millioner efter lejeopholdet var slut. Uvini imponerede ikke som forventet, og af den grund valgte Tottenham ikke at hente ham.

S.S.C. Napoli 
Den 29. august 2012 skiftede Uvini til italienske Napoli. Her skrev han under på en 5-årig aftale. 

Den 2. november 2013 fik Uvini sin Serie A debut imod Catania.

Udlån til AC Siena 
Den 31. januar 2013 blev Uvini udlejet til Siena indtil 30. juni 2013. Han spillede ikke en eneste officiel kamp for klubben.

Landshold 
Uvini har siden 2012 spillet tre kampe på det brasilianske landshold. Uvini spillede bl.a. Sommer-OL 2012 med sit landshold.

Uvini har også spillet for U19, U20 og U23 landsholdende. Han var bl.a. anfører for U19 landsholdet, og også for det U20 landshold som vandt U/20-VM i fodbold i 2011.

Eksterne henvisninger

Referencer 

Fodboldspillere fra Brasilien
Fodboldspillere fra São Paulo FC
Fodboldspillere fra Tottenham Hotspur F.C.
Fodboldspillere fra S.S.C. Napoli
Fodboldspillere fra AC Siena
Fodboldspillere fra Santos FC
Claus Wistoft

Claus Wistoft (født 12. juli 1959) er en dansk politiker fra partiet Venstre. Fra 1. januar 2014 til 31. december 2017 var han borgmester i Syddjurs Kommune.

Referencer 

Borgmestre fra Venstre
Tidligere borgmestre fra Danmark
Danskere i 1900-tallet
Danskere i 2000-tallet
Borgmestre i Syddjurs
Kommunalvalget i Læsø Kommune 2013

Den 19. november 2013 blev afholdt kommunal- og regionsrådsvalg i Danmark, og dermed på Læsø (i Læsø Kommune). 

Ved kommunalvalget var opstillet 23 kandidater fra 7 partier. Stemmeprocenten lå på 83,69 % svarende til at 1314 af de 1570 stemmeberettigede afgav deres stemme.

Socialistisk Folkeparti valgte ikke at genopstille på øen, og mistede derved automatisk deres mandat ved valget.

Valgte byrådsmedlemmer 

Kommunal- og regionsrådsvalg 2013
Læsø
Glansløbere

Glansløbere (Bembidion og Cillenus) er slægter af løbebiller. Bembidion er en meget artsrig slægt. Der findes flere af arterne som forekommer i Danmark.

Arter 
Blandt de mange arter er:

Bembidion 
 Bjergglansløber (Bembidion monticola)
 Blegvinget glansløber (Bembidion pallidipenne)
 Blå glansløber (Bembidion decorum)
 Brysselsk glansløber (Bembidion bruxellense)
 But glansløber (Bembidion obtusum)
 Clarks glansløber (Bembidion clarkii)
 Dråbeplettet glansløber (Bembidion guttula)
 Dværgglansløber (Bembidion minimum)
 Dyndglansløber (Bembidion dentellum)
 Firplettet glansløber (Bembidion tetragrammum)
 Forskelligfarvet glansløber (Bembidion articulatum)
 Forskelligplettet glansløber (Bembidion obliquum)
 Grubet glansløber (̈́Bembidion bipunctatum)
 Gulspraglet glansløber (Bembidion fumigatum)
 Gulspættet glansløber (Bembidion varium))
 Hedeglansløber (Bembidion nigricorne)
 Korstegnet glansløber (Bembidion andreae)
 Kortstribet glansløber (Bembidion gilvipes)
 Kystglansløber (Bembidion normannum)
 Liden glansløber (Bembidion tenellum)
 Lille firplettet glansløber (Bembidion quadrimaculatum)
 Lille grøn glansløber (Bembidion deletum)
 Mannerheims glansløber (Bembidion mannerheimii)
 Markglansløber (Bembidion lampros)
 Stor grøn glansbille (Bembidion stephensii)

Cillenus 
 Tidevandsglansløber (Cillenus lateralis)

Henvisninger 

Løbebiller
CajsaStina Åkerström

CajsaStina Åkerström (født 16. august 1967 i Stockholm) er svensk visesanger, som nu bor i Halltorp i Kalmar kommun. Hun er datter af visesangeren Fred Åkerström. Da faren døde i 1985, trak hun sig tilbage fra musiklivet og uddannede sig til arkæolog. Hun vendte tilbage i 1991 med eget materiale, og pladedebuterede nogle år senere. I 1994 havde hun et større hit i Sverige med sangen Fråga stjärnorna.

I 2005 blev hun tildelt Fred Åkerström-stipendiet, som blev indstiftet efter faderens død.

Diskografi 
 Cajsa Stina (1994)
 Klädd för att gå (1996)
 Cirklar (1998)
 En bit på väg - CajsaStina Åkerströms bästa (2001)
 Picknick (2001)
 Huset med de arton rummen (sang: CajsaStina / tekstlæsing: Stina Ekblad) (2003)
 De vackraste orden - Tio visor (2005)
 Kärleken finns överallt (2006)
 Visor från förr och nu (2007)
 Visor från när och fjärran (2011)
 Balladen om Eken (2013)
 Vreden och stormen (2015)

Bibliografi 
 Järnålder vid Djurängen, Arkeologisk huvudundersökning 1990 (med Carl Persson och Kenneth Alexandersson), Kalmar läns museum november 2007
 Bybegreppet i förhistorien - en analys, Lund, Inst. för arkeologi, Lunds Universitet, 1990
 CajsaStina Åkerström (noder), Stockholm, MCA Music Scandinavia, cop. 1996 
 De vackraste orden  - tre visor, arrangemang för kör: Nils-Petter Ankarblom, 2005
 Du och jag, farsan, Stockholm, Norstedts 2010,

Priser og udmærkelser (udvalg) 
 2005 – Fred Åkerström-stipendiet
 2009 – Ferlin Sällskapets Trubadurpris

Eksterne henvisninger 
 www.cajsastina.se 

Sangere fra Sverige
Personer fra Stockholm
Middelhavsmunkesæl

Middelhavsmunkesæl (Monachus Monachus) er den næstmest sjældne sælart med under 600 nulevende individer. Som navnet antyder hører den til i Middelhavet. Det antages, at sælen kan leve i op til 45 år. Når hunsælen føder, gør hun det i huler, som kun kan nås ved at svømme under vand.

IUCN Rødliste - kritisk truede arter
Ægte sæler
Europas pattedyr
Afrikas fauna
Johan Brunström

Johan Brunström (født 2. april 1980 i Fiskebackskil, Sverige) er en svensk tennisspiller. I begyndelsen af 2014 vandt han sin fjerde doubletitel i karrieren, nemlig doubleturneringen i Chennai Open sammen med sin makker Frederik Løchte Nielsen. Pr. 05.01.14 ligger han nr. 46 på verdensranglisten i double.

Titler 
Han har vundet følgende doubleturneringer i sin karriere: 

 Crédit Agricole Suisse Open Gstaad i Gstaad, Schweiz (2010)
 Moselle Open i Metz, Frankrig (2013)
 Open de Nice Côte d’Azur i Nice, Frankrig (2013)
 Aircel Chennai Open i Chennai, Indien (2014)

Referencer

Eksterne henvisninger 

Tennisspillere fra Sverige